
PARLAMENTUL ROMÂNIEI

CAMERA DEPUTAŢILOR

Comisia pentru muncă şi protecţie socială




Comisia pentru învăţământ,ştiinţă,tineret şi sport

Nr.27/123/28 aprilie 2004                                                                       Nr.29/74/28 aprilie 2004

RAPORT  COMUN

asupra proiectului de Lege privind recunoaşterea diplomelor şi calificărilor profesionale 

pentru profesiile reglementate din România

1. În conformitate  cu  prevederile  art.89 din  Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială şi Comisia pentru învăţământ, ştiinţă, tineret şi sport au fost sesizate spre dezbatere şi avizare pe fond cu proiectul de Lege privind recunoaşterea diplomelor şi calificărilor profesionale pentru profesiile reglementate din România, trimis cu adresa nr.P.L.X - 156 din 17 martie 2004.

La întocmirea prezentului raport, în conformitate cu art.69 din Regulamentul Camerei Deputaţilor, Comisiile au avut în vedere avizele primite de la Consiliul Legislativ, Consiliul Economic şi Social şi Comisia juridică, de disciplină şi imunităţi.

Proiectul de lege are ca obiect de reglementare recunoaşterea diplomelor şi calificărilor profesionale pentru profesiile reglementate din România.

Comisiile propun Plenului adoptarea proiectului de lege, întrucât realizează armonizarea legislaţiei interne cu Directiva 89/48/EEC privind recunoaşterea calificărilor profesionale obţinute în urma finalizării studiilor superioare cu o durată minimă de trei ani şi cu Directiva 92/51/EEC referitoare la calificările profesionale obţinute prin învăţământul profesional secundar, postliceal şi prin programe de studii superioare cu o durată mai mică de trei ani, potrivit documentului de poziţie, aprobat de Guvernul României, pentru Capitolul II de negocieri cu Uniunea Europeană privind “Libera circulaţie a persoanelor”.


Proiectul de lege a fost aprobat cu unanimitate de voturi.

2. Proiectul de lege face parte din categoria legilor ordinare, conform prevederilor constituţionale şi a fost adoptat de Senat în şedinţa din 11 martie 2004, cu respectarea prevederilor art.76 alin.(2) din Constituţie, republicată.

La dezbaterea proiectului în şedinţa Comisiei pentru muncă şi protecţie socială din data de 6 aprilie 2004 au fost prezenţi 19 deputaţi, din totalul de 21 membri ai comisiei. 

La dezbaterea proiectului în şedinţa Comisiei pentru învăţământ, ştiinţă, tineret şi sport din data de 21 aprilie 2004 au fost prezenţi 25 deputaţi, din totalul de 26 membri ai comisiei. 

4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

Amendamente admise

În urma dezbaterii în comisii, proiectul de lege se aprobă cu următoarele amendamente:

Nr. crt.
Text iniţial
Text propus de comisie

             (autorul amendamentului)
Motivarea

propunerii amendamentelor
Camera decizională

1. 
Articolul 5, preambul şi litera a)

Art.5. –  Formare profesională reglementată reprezintă orice formare care, într-un stat membru al U.E. sau al S.E.E.:

a) este direct orientată spre exercitarea unei anumite profesii şi contă într-un ciclu de studii (…);


Se propune corectarea textului după cum urmează:

“Art.5. –  Formarea profesională reglementată reprezintă orice formare care, într-un stat membru al U.E. sau al S.E.E.:

a) este direct orientată spre exercitarea unei anumite profesii şi constă într-un ciclu de studii (…);”


Corectarea unor erori de scriere.
Camera Deputaţilor

2
Articolul 14, alineatul (2)

(2) În sensul prezentului articol, sunt considerate diplome orice documente eliberate de o autoritate competentă dintr-un stat membru, dacă se referă la o formare profesională dobândită în cadrul U.E. sau S.E.E. şi este recunoscută de autoritatea competentă din respectivul stat membru ca având un nivel echivalent celor menţionate la alin.(1) şi numai dacă conferă aceleaşi drepturi de acces la o profesie reglementată sau de exercitare a acesteia în statul membru de origine sau de provenienţă.
Se propune reformularea textului după cum urmează:

“(2) În sensul prezentului articol, sunt considerate diplome orice documente eliberate de o autoritate competentă dintr-un stat membru, dacă se referă la o formare profesională dobândită în cadrul U.E. sau S.E.E. şi este recunoscută de autoritatea competentă din respectivul stat membru ca având un nivel echivalent celor menţionate la alin.(1) şi care conferă aceleaşi drepturi de acces la o profesie reglementată sau de exercitare a acesteia în statul membru de origine sau de provenienţă.”
Pentru claritatea textului.
Camera Deputaţilor

3
Titlul Secţiunii a 2-a a Capitolului III

Recunoaştere în cazul în care în România se solicită deţinerea unei diplome în sensul art.14


Se propune corectarea textului după cum urmează:

“Recunoaşterea în cazul în care în România se solicită deţinerea unei diplome în sensul art.14”
Corectarea unei erori de scriere.
Camera Deputaţilor

4
Titlul Secţiunii a 3-a a Capitolului III

Recunoaştere în cazul în care în România se solicită deţinerea unei diplome în sensul art.14, iar solicitantul deţine un certificat sau un titlu de formare profesională corespunzătoare


Se propune corectarea textului după cum urmează:

“Recunoaşterea în cazul în care în România se solicită deţinerea unei diplome în sensul art.14, iar solicitantul deţine un certificat sau un titlu de formare profesională corespunzătoare”
Corectarea unei erori de scriere.
Camera Deputaţilor

5
Titlul Secţiunii a 4-a a Capitolului III

Recunoaştere în cazul în care în România se solicită deţinerea unui certificat


Se propune corectarea textului după cum urmează:

“Recunoaşterea în cazul în care în România se solicită deţinerea unui certificat”


Corectarea unei erori de scriere.
Camera Deputaţilor

6
Titlul Capitolului IV

Dispoziţii şi procedurii comune

Se propune corectarea textului după cum urmează:

“Dispoziţii şi proceduri comune”

Corectarea unei erori de scriere.
Camera Deputaţilor

7
Articolul 25, alineatul (1)

(1) Stagiu de adaptare constă în (…)
Se propune corectarea textului după cum urmează:

“(1) Stagiul de adaptare constă în (…)”


Corectarea unei erori de scriere.
Camera Deputaţilor

8
Articolul 27, alineatul (1)

(1) În cazul în care în România accesul la o profesie reglementată este condiţionat de îndeplinirea de către solicitant a anumitor condiţii de onorabilitate, moralitatea sau accesul la respectiva profesie ori exercitarea acesteia sunt interzise falitului fraudulos, celui care a săvârşit o infracţiune sau, în caz de greşeală profesională gravă, autoritatea română competentă cere şi solicitantului, cetăţean al unui stat membru, să facă dovada îndeplinirii acestor condiţii.
Se propune reformularea textului după cum urmează:

“(1) În cazul în care în România accesul la o profesie reglementată necesită îndeplinirea de către solicitant a anumitor condiţii de onorabilitate şi/sau moralitate, accesul la respectiva profesie ori exercitarea acesteia sunt interzise falitului fraudulos, celui care a săvârşit o infracţiune sau o greşeală profesională gravă, autoritatea română competentă cere solicitantului, cetăţean al unui stat membru, să facă dovada îndeplinirii acestor condiţii.”
Pentru claritatea textului şi a exprimării.
Camera Deputaţilor

9
Articolul 33, alineatul (1), litera a)

a) dreptul de a utiliza titlul profesional acordat în România şi care corespunde acestei profesii;


Se propune reformularea textului după cum urmează:

“a) dreptul de a utiliza titlul profesional acordat în România care corespunde acestei profesii;”

Pentru claritatea textului.
Camera Deputaţilor

10
Articolul 36, alineatul (2)

(2) Autorităţile române competente prevăzute în anexa nr.3, în temeiul prevederilor art.1 alin.(2), atestă faptul că un titlul de calificare român (…).


Se propune corectarea textului după cum urmează:

“(2) Autorităţile române competente prevăzute în anexa nr.3, în temeiul prevederilor art.1 alin.(2), atestă faptul că un titlu de calificare român (…).


Corectarea unei erori de scriere.
Camera Deputaţilor

